**MOJ DAN Z MANJ EMBALAŽE**

Tako kot vsako jutro dan začnem z obiskom kopalnice. Na umivalniku zagledam svojo zobno ščetko, ki je v zadnjem letu lesena, ker z družino spoštujemo zemljo in vsa živa bitja se po svojih najboljših trudimo, da ne ustvarjamo nepotrebnih odpadkov. Odkar pomnim, moja družina ločuje odpadke. Trudimo se uporabljati čim več izdelkov iz naravnih materialov. Kupujemo stvari za večkratno uporabo.

Vesela sem, kadar lahko sodelujem pri izbiri mila, saj vsebina iz embalaže, ki jo kupujeta starša, zadošča za večkratno polnjenje dozirne posode za milo, kar je včasih mogoče tudi rahlo nadležno, če ti vonj mila ni všeč. Ker vsak član naše družine uporablja drugačno zobno pasto, sem že razmišljala o tem, ali morda obstaja tudi družinska dozirna posoda za zobno pasto, ki bi si jo potem lahko vsak član družine napolnil s svojo vrsto zobne paste. S tem bi se zmanjšala embalaža.

Hvaležna sem babici, ki nam je podarila lesene glavnike, saj to pomeni, da tudi ona razmišlja trajnostno. V kuhinji me pričaka čaj iz domačih zelišč, ki smo jih nabrali sami in posušili. Spravljena v kozarcih razveseljujejo skozi celo leto.

Za v šolo si vsako jutro s sestro pred odhodom v šolo napolniva bidon z vodo iz pipe. S sestro si v šolo radi vzameva kak sadni prigrizek, ki ga dava v škatlo za malico. V šoli nas spodbujajo k trajnostnemu razmišljanju tudi tako, da učenci zbiramo zamaške, uporabljamo bidone… Tako kot doma tudi v šoli ločujemo odpadke.

Vesela sem, da so papirnate slamice zamenjale plastične. Doma se v moji družini vsi člani trudimo, da uporabljamo čim manj embalaže, ki jo je potrebno po uporabi zavreči.

V trgovini kupujemo postreženo meso in ne tistega pakiranega v plastiko. Če kupimo pijačo v plastenki, vzamemo največkrat tisto v večji embalaži. Stvari, ki jih nabavimo v trgovini, prinesemo domov v vrečkah iz blaga oziroma v takšnih za večkratno uporabo. Doma shranjujemo nakupljeno blago v steklenih kozarcih.

Vesela sem, da tudi moja občina organizira dogodke brez plastike za enkratno uporabo in nas občane s tem spodbuja k ločevanju odpadkov na način, da vsakemu gospodinjstvu vsako leto podari vreče za zbiranje teh odpadkov in zagotavlja brezplačen odvoz teh odpadkov.

Želim si čisto okolje in da bi čim več ljudi delovalo tako, da bi ohranjali varno in čisto okolje.

EMA UNGER, 9. a

OŠ BOGOJINA